《戏徐观空》
宋代·张汝勤

学诗如学禅，所贵在观妙。
肺肝剧雕镂，乃自凿其窍。
冥心游象外，何物可供眺。
空山散云雾，仰避日初照。
旷观宇宙间，璀璨同晖曜。
但以此理参，而自诗料理。
持以问观空，无言但一笑。

作者简介：张汝勤，字贤夫，号霖溪，开化（今属浙江）人。宋亡不仕，与蒋芸等交往唱酬，何梦桂等为其诗集作序。事见清光绪《开化县志》卷八。今录诗五首。